Ntlo ya Bosetšhaba e hlomile Komiti ya Nakwana go dira tekolo ye e hlakanego ka tša kabo ya ditirelo ka tlase ga hlogotaba ya "Go šoma mmogo go netefatša kabo ya ditirelo tše kaone ditšhabeng". Komiti e filwe taelo ya go nyakišiša tšwelopele malebana le kabo ya ditirelo le moo go bilego le megwanto ya boipelaetšo, le gore ditlhohlo ke eng gore go ngwalelwe Ntlo ya Bosetšaba pego ka ditšhišinyo tšeo di kwalago ga botse, di fihlelelegago le go šišinya leano la go di tsenya tirišong.
Go fihla ga bjale, Komiti e tšere maeto ao a hlakanego kua dinagamagaeng le metsesetoropong. gomme ba dira ditheeletšo tša setšhaba Palamenteng le diprofenseng. Ditheeletšo tša setšhaba kua Palamenteng di swerwe ka di 2 - 4 Febereware 2010.
Ka nako ya ketelo diprofenseng, Komiti e tla dira ditekolo tša mafelo le go kopana le maloko a ditšhaba, bahlankedi ba mmušo wa selegae, bahlankedi ba dikgoro tša mmušo wa profense, dikomoti tša diwate, mekgatlo ya bahlankedi ba selegae le maloko a tša kagišano ka tša kgwebo. Ditheeletšo tše di tla ba gona ka di 17-21 May 2010 diprofensing tše tharo.